b'\n_START_ARTICLE_\nMaastohiihdon Suomen Cup\n_START_SECTION_\nPisteiden lasku\n_START_PARAGRAPH_\nOsakilpailujen 30 parasta hiiht\xc3\xa4j\xc3\xa4\xc3\xa4 saavat pisteit\xc3\xa4 samaan tapaan kuin maailmancupissakin eli voittaja saa 100, toinen 80, kolmas 60 pistett\xc3\xa4...  ja 30. saa yhden pisteen. Kauden p\xc3\xa4\xc3\xa4tteeksi urheilijoiden kaikista kisoista saamat pisteet lasketaan yhteen ja eniten pisteit\xc3\xa4 saanut voittaa kilpailusarjan. Viesticupissa yhdest\xc3\xa4 osakilpailusta jaetaan kaksinkertaiset pisteet.\n_START_SECTION_\nVastaanotto\n_START_PARAGRAPH_\nYleisradio on televisioinut alusta asti kaikki Suomen Cupin kilpailut. Kilpailusarja ker\xc3\xa4si jo ensimm\xc3\xa4isell\xc3\xa4 kaudellaan parhaimmillaan jopa 400 000 katsojaa. Suomen Cup on ker\xc3\xa4nnyt my\xc3\xb6s positiivista palautetta niin urheilijoilta kuin katsojiltakin.  Matti Heikkinen kommentoi ennen ensimm\xc3\xa4ist\xc3\xa4 kilpailukautta, ett\xc3\xa4 Suomen Cupin kaltaisia kovia kotimaan kilpailuita on odotettu.'